./data/stoa0275/stoa019/stoa0275.stoa019.opp-lat1.xml
Et quoniam quidam interdum nihil sibi dicunt esse cum lege, quam Christus non dissolvit,sed adimplevit, interdum quae volunt legis arripiunt, plane et nos sic dicimus decessisse legem, ut onera quidem eius, secundumsententiam apostolorum, quae nec patres sustinere valuerunt, concesserint,quae vero ad iustitiam spectant, non tantum reservatapermaneant, verum et ampliata, ut scilicet redundare possit iustitianostra super scribarum et pharisaeorum iustitiam  Si iustitia, utique et pudicitia  Si ergo, quoniam in lege praecipitur, ut quisfratris sui uxorem sine liberis defuncti in matrimonium adsumat adsuscitandum fratri suo semen, idque saepius evenire in unam personampotest secundum callidam illam quaestionem Sadducaeorum,ideo et alias putant permissam frequentiam nuptiarum, intellegeredebebunt primo rationem ipsius praecepti, et ita scient illam rationemiam cessantem ex eis esse quae evacuata sunt legis  Necessariosuccedendum erat in matrimonium fratris sine liberisdefuncti  Primum quia adhuc vetus illa benedictio decurrere habebat,Crescite et redundate, dehinc quoniam patrum delicta etiam de filiis exigebantur, tertio quoniam spadones et steriles ignominiosi habebantur  Itaque ne proinde maledicti iudicarentur qui non naturae reatu, at mortis praeventu orbi decessissent, ideo illis exsuo genere vicaria et quasi posthuma suboles supparabatur  At ubiet, Crescite et redundate, evacuavit extremitas temporum, inducenteapostolo, Superest ut et qui habent uxores sic sint ac si non habeant,quia tempus in collecto est, et desiit uva acerba a patribusmanducata filiorum dentes obstupefacere, unusquisque enim in suo delicto morietur, et spadones non tantum ignominia casruerunt,verum et gratiam meruerunt invitati in regna caelorum, sepultalege succedendi in matrimonium fratris contrarium eius obtinuit,non succedendi in matrimonium fratris  Et ita, ut praediximus,quod cessavit valere, cessante ratione, non potest alii argumentationemaccommodare  Ergo non nubet defuncto viro uxor,fratri utique nuptura, si nupserit  Omnes enim nos fratres sumus Et illa nuptura in domino habet nubere, id est non ethnico, sedfratri, quia et vetus lex adimit coniugium allophylorum  Cumautem et in Levitico cautum sit, Quicunque sumpserit fratris uxorem, immunditia est, turpitudo, sine liberis morietur, sine dubio,dum ille prohibetur denuo nubere, et illa prohibetur, non habensnubere nisi fratri  Quomodo ergo apostolo conveniet et legi,quam non in totum impugnat, cum ad epistolam ipsius venerimus,ostendetur  Interim quod pertineat ad legem, magis nobiscompetunt argumentationes eius  Denique prohibet eadem sacerdotes denuo nubere  Filiam quoque sacerdotis iubet viduam veleiectam, si semen non fuerit illi, in domum patris sui regredi et de pane eius ali  Ideo si semen non fuerit illi, non ut si fuerit,denuo nubat (quanto magis enim non nubet, si filios habeat?), sedut si habuerit, a filio potius alatur quam a patre, quo et filiuspraeceptum dei exsequatur, Honora patrem et matrem  Nosautem Iesus summus sacerdos et magnus patris de suo vestiens (quia qui in Christo tinguuntur, Christum induerunt), sacerdotes deo patri suo fecit, secundum Ioannem  Nam et illum adulescentemfestinantem ad exsequias patris ideo revocat, ut ostendat sacerdotesnos vocari ab eo, quos lex vetabat parentum sepulturae adesse: Super omnem, inquit, animam defunctam sacerdos nonintroibit et super patrem suum et super matrem suam non contaminabitur Ergo et nos hoc interdictum observare debemus? Nonutique  Vivit enim unicus pater noster deus et mater ecclesia, etneque mortui sumus, qui deo vivimus, neque mortuos sepelimus,quia et illi vivunt in Christo  Certe sacerdotes sumus aChristo vocati, monogamiae debitores, ex pristina dei lege, quaenos tunc in suis sacerdotibus prophetavit